ລາວເພີ່ມການສົ່ງອອກ ສິນຄ້າພາຍໃນ ແຕ່ຍັງຂາດດຸນ ການນຳເຂົ້າສິນຄ້າ ຈາກຕ່າງປະເທດ
ລາວຂາດດຸນການຄ້າໃຫ້ໄທ ໃນມູນຄ່າລວມຫຼາຍກວ່າ 2,621 ລ້ານດອນລາ ແລະໃຫ້ຈີນ ຄິດເປັນມູນຄ່າລວມ ຫຼາຍກວ່າ 800 ລ້ານດອນລາອີກດ້ວຍ.
ການຄ້າຕ່າງປະເທດຂອງລາວ ມີມູນຄ່າເພີ່ມຂຶ້ນເຖິງ 11 8 ເປີເຊັນ ໃນຊ່ວງ 6 ເດືອນຕົ້ນປີ ຂອງແຜນການປີ 2014-2015 ຫາກແຕ່ວ່າ ລາວຍັງຕົກເປັນຝ່າຍຂາດດຸນ ການຄ້າຕ່າງປະເທດ ເພາະການສົ່ງອອກ ທີ່ຫຼຸດລົງ ກະຊວງອຸດສາຫະກຳ ແລະການຄ້າລາຍງານວ່າ ໃນໄລຍະ 6 ເດືອນທຳອິດຂອງແຜນການ ປະຈຳປີ 2014-2015 ກໍຄືນັບແຕ່ເດືອນຕຸລາ 2014 ເຖິງເດືອນມີນາ 2015 ນີ້ ການຄ້າ ຕ່າງປະເທດຂອງລາວ ໄດ້ປັບຕົວເພີ່ມຂຶ້ນເຖິງ 11 8 ເປີເຊັນ ທຽບໃສ່ໄລຍະດຽວກັນໃນ ແຜນການປີ 2013-2014 ຫາກແຕ່ວ່າ ລາວກໍຍັງຕ້ອງຕົກເປັນຝ່າຍຂາດດຸນການຄ້າ ຕ່າງປະເທດຢູ່ເລື້ອຍມາ ທັງນີ້ໂດຍການຄ້າຕ່າງປະເທດຂອງລາວ ໃນໄລຍະດັ່ງກ່າວມີມູນຄ່າລວມ 4,220 ລ້ານ ດອນລາ ທີ່ແບ່ງເປັນການສົ່ງອອກ ໃນມູນຄ່າ 1,790 ລ້ານດອນລາ ຊຶ່ງຫຼຸດລົງໃນອັດຕາ ສະເລ່ຍ 0 3 ເປີເຊັນ ທຽບໃສ່ໄລຍະດຽວກັນກັບແຜນການປີ 2013-2014 ແລະຄິດເປັນ 43 1 ເປີເຊັນ ຂອງແຜນການປີ 2014-2015 ສ່ວນການນຳເຂົ້າສິນຄ້າ ຈາກຕ່າງປະເທດ ນັ້ນ ມີມູນຄ່າລວມ 2,430 ລ້ານດອນລາ ຄິດເປັນ 51 8 ເປີເຊັນ ຂອງແຜນການປີ ແລະ ເພີ່ມຂຶ້ນເຖິງ 22 9 ເປີເຊັນ ທຽບໃສ່ແຜນການປີ 2013-2014 ທີ່ຜ່ານມາ ສຳຫລັບໃນໄລຍະແຜນການປະຈຳປີ 2014-2015 ນີ້ ທາງການ ລາວໄດ້ວາງຄາດໝາຍ ການຄ້າຕ່າງປະເທດໄວ້ ໃນມູນຄ່າລວມ ເຖິງ 8,868 ລ້ານດອນລາ ຊຶ່ງແບ່ງເປັນການສົ່ງອອກສິນຄ້າໄປ ຕ່າງປະເທດ ໃຫ້ໄດ້ໃນມູນຄ່າລວມບໍ່ນ້ອຍກວ່າ 4,168 ລ້ານ ດອນລາ ແລະຄວບຄຸມການນຳເຂົ້າສິນຄ້າຈາກຕ່າງປະເທດໃຫ້ ຢູ່ໃນມູນຄ່າລວມບໍ່ເກີນ 4,700 ລ້ານດອນລາ ເພື່ອເຮັດໃຫ້ລາວ ຂາດດຸນການຄ້າຕ່າງປະເທດບໍ່ເກີນ 532 ລ້ານດອນລາ ແຕ່ຢ່າງໃດກໍຕາມ ການທີ່ທາງການລາວ ຈະສາມາດຄວບຄຸມ ການຂາດດຸນ ການຄ້າຕ່າງປະເທດໃຫ້ໄດ້ຕາມແຜນການດັ່ງກ່າວ ກໍບໍ່ແມ່ນເລື່ອງງ່າຍ ເພາະໃນໄລຍະ 6 ເດືອນ ທຳອິດຂອງແຜນການປີນີ້ ລາວກໍຕົກເປັນ ຝ່າຍຂາດດຸນ ການຄ້າ ຕ່າງປະເທດແລ້ວ ໃນມູນຄ່າລວມເຖິງ 640 ລ້ານດອນລານັ້ນເອງ ໂດຍປະເທດທີ່ໄດ້ປຽບດຸນການຄ້າຕໍ່ລາວຫຼາຍທີ່ສຸດ ກໍຄືປະເທດໄທ ຊຶ່ງກໍຈະເຫັນໄດ້ ຈາກແຜນການປີ 2013-2014 ທີ່ລາວຂາດດຸນການຄ້າຕໍ່ໄທ ໃນມູນຄ່າລວມຫຼາຍກວ່າ 2,621 ລ້ານດອນລາ ພ້ອມກັນນັ້ນ ລາວກໍຍັງຂາດດຸນການຄ້າຕໍ່ຈີນຄິດເປັນມູນຄ່າລວມ ຫຼາຍກວ່າ 800 ລ້ານດອນລາອີກດ້ວຍ ທາງດ້ານທ່ານພູເພັດ ຄຳພູວົງ ລັດຖະມົນຕີປະຈຳສຳນັກງານນາຍົກລັດຖະມົນຕີລາວ ກໍ ໄດ້ ຍອມຮັບວ່າ ສາເຫດສຳຄັນທີ່ເຮັດໃຫ້ລາວ ຕ້ອງປະເຊີນກັບການຂາດດຸນການຄ້າຕ່າງ ປະເທດມາໂດຍຕະຫຼອດ ກໍຄືການນຳເຂົ້າສິນຄ້າຟຸມເຟືອຍ ທີ່ເພີ່ມຂຶ້ນຢ່າງຕໍ່ເນື່ອງ ດັ່ງທີ່ ທ່ານໄດ້ໃຫ້ການຢືນຢັນວ່າ: ຍິ່ງໄປກວ່ານັ້ນ ກໍຍັງມີການນຳເຂົ້າຍານພາຫະນະ ແລະນ້ຳມັນເຊື້ອໄຟ ໂດຍບໍ່ເສຍພາສີ ອາກອນຢ່າງຖືກຕ້ອງ ດ້ວຍການໃຊ້ສິດຂອງບັນດາບໍລິສັດຕ່າງຊາດ ທີ່ລົງທຶນໃນລາວ ທີ່ໄດ້ຮັບການຍົກເວັ້ນພາສີອາກອນດັ່ງກ່າວ ຊຶ່ງບໍ່ພຽງແຕ່ຈະເຮັດໃຫ້ລາວ ຕ້ອງຂາດດຸນ ການຄ້າຕ່າງປະເທດເທົ່ານັ້ນ ຫາກແຕ່ຍັງເຮັດໃຫ້ລັດຖະບານລາວ ສູນເສຍລາຍຮັບໄປ ຢ່າງຫລວງຫຼາຍອີກດ້ວຍ ໂດຍລາວໄດ້ນຳເຂົ້ານ້ຳມັນເຊື້ອໄຟຫຼາຍກວ່າ 900 ລ້ານລິດໃນປີ 2013 ແລະເພີ່ມຂຶ້ນ ເປັນເກືອບເຖິງ 1,000 ລ້ານລິດ ໃນປີ 2014 ໃນຂະນະດຽວກັນ ກໍໄດ້ມີການນຳຍານພາ ຫະນະໃໝ່ມາຈົດທະບຽນເພີ່ມຂຶ້ນຢ່າງຕໍ່ເນື່ອງ ໂດຍສະເພາະແມ່ນໃນນະຄອນຫຼວງ ວຽງຈັນນັ້ນ ມີຍານພາຫະນະເພີ່ມຂຶ້ນເປັນຫຼາຍກວ່າ 7 ແສນຄັນ ຊຶ່ງເຮັດໃຫ້ມີຍານພາ ຫະນະເກືອບ 2 ລ້ານຄັນ ທີ່ຈົດທະບຽນໃນທົ່ວປະເທດລາວ ແລະ ຄາດວ່າ ລາວຈະນຳເຂົ້າ ນ້ຳມັນຫຼາຍກວ່າ 1,200 ລ້ານລິດ ໃນແຜນການປີ 2014-2015 ນີ້